**Тэма: Правапіс не (ня), ні з назоўнікамі**

**(урок-падарожжа ў 6 класе)**

Мэты: 1. Арганізаваць дзейнасць вучняў па авалоданню ведамі напісання не (ня), ні з назоўнікамі.

2. Стварыць умовы для фарміравання навыкаў правільнага напісання не (ня), ні з назоўнікамі, ужывання іх у маўленні; садзейнічаць развіццю арфаграфічнай пільнасці, уменняў абагульняць, рабіць вынікі, працаваць у парах.

3. Стварыць сітуацыю для фарміравання пачуцця сяброўства і калектывізму, чуласці, добразычлівасці, садзейнічаць усведамленню неабходнасці берагчы і ўмацоўваць сваё здароўе.

Эпіграф:

Дружба – вялікая справа. Без дружбы чалавеку цяжка жыць… Беражыце дружбу – гэта самае дарагое і важнае, што ёсць у чалавека. К. Чорны

Ход урока

1. **Арганізацыйны момант**

Добры дзень! Сядайце, калі ласка. Я рада бачыць вас здаровымі, гатовымі да працы. Усміхніцеся адзін аднаму. Я жадаю вам поспехаў на ўроку і добрых адзнак. І з такім вясёлым настроем мы пачнём наш урок. Звернемся да эпіграфа, змешчанага на слайдзе. Ці згодны вы з выказваннем беларускага пісьменніка Кузьмы Чорнага? Ці ёсць у вас сапраўдны сябар? Якімі добрымі якасцямі характару валодае ваш сябар? Падбярыце сінонімы да слова сябар. Сябар, дружбак, прыяцель, таварыш. Што такое сінонімы? Гэта нам спатрэбіцца на ўроку.

**Слова настаўніка.** Сёння мы здзейснім падарожжа ў краіну Арфаграфію – гэта сапраўдная дзяржава, дзе дзейнічаюць законы беларускага правапісу. У час падарожжа вывучым адзін з іх. Але вандроўка наша будзе няпростай: на шляху сустрэнуцца перашкоды, толькі справіўшыся з якімі мы зможам папасці ў краіну Арфаграфію. Пачынаецца падарожжа - і першая перашкода на шляху.

“ПРАВЕР

СЯБЕ”

“ПРАВЕР

СЯБЕ”

“ПРАВЕР

СЯБЕ”

1. **Праверка дамашняга задання**
2. Практыкаванне 175 (1 вучань чытае).
3. 3 вучні выконваюць індывідуальныя заданні на картках.

2 вучні зачытваюць складзеныя дома 5-6 сказаў выкарыстоўваючы складаныя назоўнікі: прадоўжыце выказванне на тэму “Дружба – гэта…”

(выстаўленне адзнак)

**Наступная перашкода:**

З прапанаваных слоў, неабходна вызначыць чужое сярод сваіх і даць тлумачэнне вашага выбару.

“ЧУЖЫ СЯРОД СВАІХ”

“Чужы сярод сваіх” (Арфаграфічная хвілінка)

1. Во..к, па..за, но..тбук, аквары..м, кло..н. (уставіць у,ў)
2. Мес..ц, в..тры, дз..вяты, м..даль, ц..гнік. (уставіць е,я)
3. (Не)вучыцца, (не)навідзець, (не)прыйсці, (не)дамагаць,(не)забудка,
4. Паведамленне тэмы і вызначэнне мэты ўрока. Сумеснае мэтавызначэнне.

Вучням прапаноўваецца растлумачыць правапіс запісанных (апошні радок) на дошцы слоў:

* Да якой часціны мовы адносяцца гэтыя словы?
* Знойдзем дзеясловы. Як мы напішам не(ня) з дзеясловамі?
* Як пішацца не з дзеясловамі? (успомнім правіла)
* Да якой часціны мовы адносіцца апошняе слова?
* Як вы думаеце як будзе пісацца гэты назоўнік з не(ня)?
* Разгледзеўшы новую тэму, мы праверым, ці правільна мы вырашылі.
* Можа хто ўжо здагадаўся, якой будзе тэма нашага ўрока? ( “Правапіс не(ня), ні з назоўнікамі”).

-Якія мэты мы павінны вырашыць на працягу ўрока? (адказы вучняў)

-Даведацца пра асаблівасці напісання не (ня) з назоўнікамі;

-Навучыцца правільна пісаць не (ня) з прыметнікамі, ужываць іх ў маўленні.

1. **Вывучэнне новай тэмы.**

Пяройдзем да вывучэння новай тэмы. Звернемся да практыкавання 173.*Работа з падручнікам*

Прачытайце сказы і растлумачце значэнне выдзеленых слоў.

Луг тут скрозь стракацеў жоўтым кураслепам, блакітнымі незабудкамі (У. Краўчанка). 2. Зямлі было мала, і заўсёды ў чым-небудзь была нястача (I. Сіняўскі). 3. У юных сэрцах неспакой — то радасць, то трывога (А. Ставер). 4. Яны дажылі да нядолі і чорнага гора: па роднаму полю нямецкія ходзяць мінёры (А. Куляшоў). 5. Справу робяць не голасам, а розумам (Прыказка). 6.Хвароба не **пернік.** (Прымаўка).

*Эўрыстычная гутарка*

Якія з выдзеленых слоў без не (ня) не ўжываюцца?

Якія словы ўтвораны пры дапамозе прыстаўкі не (ня)? Ці можна гэтыя словы замяніць блізкімі паводле значэння словамі (сінонімамі) без не (ня) ?

Як пішацца не (ня) з назоўнікамі ў першым і другім выпадках?

Як вы разумееце сэнс пятага сказа? Што ў ім проціпастаўляецца і як пішацца не ў такім выпадку?

Што адмаўляецца ў апошнім сказе?

У вас на партах знаходзяцца схемы

Правапіс не (ня), ні з назоўнікамі

1. Незабудкі (забудкі) 1. **не** голасам, **а** розумам;

Нястача (стача) 2. Хвароба **не** пернік;

2.Неспакой=трывога

Нядоля=гора

**ні** шуму, **ні** трывогі

Давайце іх уважліва разгледзім, адкажам на пытанні і самі паспрабуем сфармуляваць правіла.

1. Якія два выпадкі напісання не(ня),ні з назоўнікамі існуюць?
2. Давайце разгледзім левую калонку і адкажам на пытанне, калі назоўнікі пішуцца разам.
3. Давайце разгледзім правую калонку і адкажам на пытанне, калі назоўнікі пішуцца асобна.

А зараз звернемся да падручніка (практыкаванне 174) прачытаем схему і праверым, ці правільна мы з вамі зрабілі вывады. А зараз раскажам адзін аднаму ў пары( 1-ы варыянт расказвае, калі пішуцца разам, 2-гі – асобна).

Не(ня) з назоўнікамі пішацца

РАЗАМ

АСОБНА

1.Калі ў сказе ёсць ці падразумеваецца супрацьпастаўленне.

2.Калі ў сказе што-небудзь адмаўляецца.

1.Калі назоўнік без **не (ня)** не ўжываецца.

2. Калі назоўнік з **не (ня)** можна замяніць сінонімам без **не (ня).**

1.Калі ў сказе ёсць ці падразумеваецца супрацьпастаўленне.

2.Калі ў сказе што-небудзь адмаўляецца.

1.Калі назоўнік без **не (ня)** не ўжываецца.

2. Калі назоўнік з **не (ня)** можна замяніць сінонімам без **не (ня).**

**Ні** з назоўнікамі заўсёды пішацца **асобна**.

1. **Замацаванне ведаў:**

Працягнем рухацца ў нашу краіну, і перад намі наступная перашкода.

“ЗНАЙДЗІ СІНОНІМ”

**Практыкаванне 175.** Падбярыце да назоўнікаў сінонімы з не(ня). Якія з гэтых сінонімаў без не(ня) не ўжываюцца? Бяда-няшчасце, беднасць-нястача, варожасць-непрыязнасць, вораг-непрыяцель, прыгнёт-няволя, рассеянасць-няўвага, ціша-немата, цьмянасць-невыразнасць, слата (сырое надвор’е з дажджом і мокрым снегам)-непагадзь.

Без не не ўжываюцца: немата, непагадзь, нянавісць, нястача.

**Прыпынак “Напішы правільна”**

“НАПІШЫ ПРАВІЛЬНА”

**Спішыце сказы, раскрываючы дужкі. Растлумачце напісанне не(ня), ні з назоўнікамі.** (адзін чалавек працуе на дошцы)

Старасць (не)радасць. Не чуваць (ні)крокаў,(ні)галасоў,(ні)гукаў.Гэта (не)бяроза, а ліпа. Госць як (н…)вольнік: ляжа, хоць і ў пярыну. Прыяцеля пазнаеш у (н…)шчасці.

**Адказ.**

Старасць не радасць. Не чуваць ні крокаў, ні галасоў, ні гукаў. Гэта не бяроза, а ліпа. Госць як нявольнік: ляжа, хоць і ў пярыну. Прыяцеля пазнаеш у няшчасці.

Пытанне: - Як вы разумееце сэнс апошняга сказа?

**Фізкультхвілінка**

А) фізкультхвілінка

Б) Зрокавая гімнастыка.

**Наступны прыпынак “Папрацуем з тэкстам”.**

Прапаную вам урывак з сачынення аднаго вучня. Я думаю, вам будзе цікава.

“ПАПРАЦУЕМ З ТЭКСТАМ”

Каго я лiчу сапраўдным сябрам

    У кожнага чалавека павiнен быць сябар. На мой погляд, сапраўдным сябрам лiчыцца той, хто цябе разумее, хто заўжды гатовы дапамагчы ў няшчасці, хто шчыра радуецца тваiм поспехам i, нарэшце, той, хто гатовы не толькi сказаць табе нешта прыемнае, але, калi трэба, то i справядлiва пакрытыкаваць, параiць, як выправiцца. З такім чалавекам ты можаш падзяліцца і болем, і радасцю, і трывогай, і няўдачай.  
     Не важна бачыцца кожны дзень, часта хадзiць адзiн да аднаго ў госцi, галоўнае — прыйшоўшы да сябра са сваёю радасцю цi бядою, пабачыць у яго вачах не абыякавасць, а шчырую падтрымку, радасць за твае поспехi цi спачуванне тваёй бядзе. Сапраўдны сябар зробiць усё магчымае, каб дапамагчы табе, хоць словам, хоць справай. Шчаслівы той, побач з якім ёсць такі чалавек.

- Якая асноўная думка тэксту?

- Да якога тыпу адносіцца гэты тэкст?

- Знайдзіце ў тэксце назоўнікі з не (ня). Растлумачце іх правапіс.

**Прыпынак “Карэктар”** (заданне у кожнага на парце, адказ запісаны на слайдзе)

“КАРЭКТАР”

*Выправіце памылкі:*

Не дахоп

не голосам, а розумам

няшчасце

не знаёмка

ні галінкі

нікусточка

незабудка

несябар, а вораг.

“ХВІЛІНКА ТВОРЧАСЦІ”

**Творчае заданне**: з адным словам на выбар скласці 2 сказы так, каб у адным выпадку гэта слова пісалася з не(ня) разам, а ў другім-асобна.

Радасць, прыяцель, шчасце, праўда.

Мы знаходзімся недалёка ад краіны Арфаграфіі, і перад намі апошняя перашкода.

“ЗНАЙДЗІ ПРАВІЛЬНЫ АДКАЗ”

Вам трэба будзе выканаць невялікі тэст, праверыўшы яго па ключы. Адзначце нумары, дзе не(ня) з назоўнікамі напісана правільна.

1. не вук,
2. **не прыяцель, а вораг**
3. **ні канца, ні краю,**
4. **няшчасце,**
5. немора, а рака,
6. ня ўмека,
7. **нераст,**
8. **небарака,**
9. не забудка,
10. не быліца. Правільныя адказы: 2,3,4,7,8
11. **Падвядзенне вынікаў урока**

Наша падарожжа заканчваецца. Я ўпэўнена, што ў краіне Арфаграфіі кож­ны з вас — жаданы госць і будзе беспамылкова карыстацца ўciмi вядомымі правіламі.

Як вы думаеце, ці дасягнулі мы мэт, пастаўленых перад намі на ўроку? Яшчэ раз упомнім, як пішуцца не(ня), ні з назоўнікамі.

**Рэфлексія.**

Хто лічыць, што добра засвоіў вывучаную тэму, падымае зялёную картку.

Хто лічыць, што яму неабходна яшчэ раз звярнуцца да матэрыялу падручніка, падымае жоўтую.

Хто нічога не зразумеў, падымае чырвоную.

1. **Выстаўленне і каменціраванне адзнак**

**Дамашняе заданне:** вывучыць схему (стар.98), практ.177 або творчае заданне: скласці 5-6 сказаў на тэму: “Прыяцеля пазнаеш у няшчасці”, ужываючы назоўнікі з не (ня).